**REFERAT FRA ADMINISTRATIV FYLKESLEDERMØTE**

**Tid:**  25.01.22, kl 12.00 – 16.00

**Sted:**  Digitalt møte (Teams)

**Hovedstyret:** Leder: Merete Nilsson
Nestleder: Erik F. Øverland

Styremedlem: Gry Jordet Kibsgaard (tilst. under sak om digital strategi)

**Fylkesledere:** Agder: Jo Vegard Aardal

Møre og Romsdal: Lia Ciobanu Andresen

 Nordland: Anne Jensberg (Deltok fram til kl 14.20)

 Rogaland: Anne Britt Motland (nestleder)

 Troms og Finnmark: Andreas Holm Bakke

 Trøndelag: Christen Torvik

 Vestfold og Telemark: Espen Meyer

 Vestland: Jan-Eivind Jenssen

 Viken: Torunn Eskedal

**Forfall:** Fylkesleder Oslo, Line Næstby Tidemann

**Arbeidslivsutvalget:** Kjerstin Tobiassen, leder

**Sekretariatet:** Gunn Elisabeth Myhren, generalsekretær

 Jan Olav Birkenhagen

Synnøve Karin Bøen

Bjørn Mathisen

Mandana Zeinali Maragheh

Cecilie Hogstad

Torun Høgvold Enstad

**Åpning**

Leder og generalsekretæren ønsket velkommen. Det ble foretatt en presentasjonsrunde og

dagsorden ble gjennomgått.

Nestleder i Rogaland stilte spørsmål til referatet fra fylkesledermøtet 30.11.21 vedr praktisering av retningslinjer for økonomiske tildelinger til fylkesavdelingene. Spørsmålet ble satt opp under eventuelt.

**Orientering fra foreningens leder vedr arbeidet med organisasjonsutvikling**

Status for arbeidet med organisasjonsutvikling:

* Referansegruppen er i sluttfasen av sitt arbeid. Det gjenstår kun et heldagsmøte 9. februar på den ordinære møteplanen.
* Fokusgruppene har gjennomført sitt arbeid med unntak av fokusgruppe for studenter. Den gjennomfører sitt møte torsdag 27.01.22.
* Referansegruppen har mottatt noen innspill fra lokallag og fylkesavdelinger.
* Referansegruppen vil overlevere sine vurderinger og anbefalinger til hovedstyret senest første uken i mars. Dette blir så behandlet på hovedstyrets møte 16. – 18. mars,
* Det blir felles møte for fylkesledere, arbeidslivsutvalget og hovedstyret 28. – 30. mars. Hovedtema for møtet vil være arbeidet med organisasjonssaken med referansegruppens vurderinger og anbefalinger, samt hovedstyrets foreløbige vurderinger. Møtet planlegges for å gjennomføres fysisk i Helsinki.

**Organisering av delegatsvalg til landsmøtet 2022**

Saken er en videreføring av diskusjonen om dette tema fra fylkesledermøtet 30.11.21.

Bakgrunn og føringer for delegatsordningen ble gjennomgått i møtet.

Diskusjonens formål:

* Å få økt oppslutning fra medlemmene om deltagelse og valg av delegater til landsmøtet 2022.
* Hvordan foreningen skal organisere pilotprosjekt/prøveordninger for delegatsvalg til landsmøtet 2022 i tråd med føringer fra landsmøtet 2019.

I møtet ble det enighet om å endre ordlyden i kulepunktet om «deltagelse og oppslutning i fylkesleddet» til «deltagelse i organisatoriske spørsmål».

Generalsekretæren presenterte gjeldende rammer for valg av delegater i vedtektenes §4, fordeling av delegater. Generalsekretæren presenterte gjeldende delegatordning og gjennomføring av årsmøter i fylkesavdelingen jf. vedtektenes §7. Det ble presisert at rent formelt får ikke en eventuell sammenslåing av fylker til regioner etter godkjenning av hovedstyret virkning for valgdistriktene. Disse følger fortsatt den til enhver tid gjeldende fylkesavdelingsstruktur, jf vedtektenes §4. Fylkeslederne støttet denne forståelsen av §4.

Agder stilte spørsmålstegn ved at dagens delegatordning har medført større sentralisering og la fram tall som kunne tyde på dette. Leder kommenterte at dette hadde ikke vært hensikten med en utvidelse av antallet delegater til 90. Gjeldende utregningsregler har i utgangspunktet gitt en bedre representasjon fra den enkelte fylkesavdeling.

Generalsekretæren minnet om gjeldende frister for ulike organer fram mot landsmøtet 16. – 18. november 2022. Gode prosesser for arbeidet i tilknytning til landsmøtet 2022 er avgjørende. Dette forutsetter:

* At valgordningen er kjent før valgkomiteen setter i gang sitt arbeid.
* At delegatene velges på høsten med bakgrunn i tidligere erfaring med frafall av delegater til landsmøtet.
* Å gå tidlig ut med informasjon og kontakte de tillitsvalgte direkte.
* At fylkesavdelingene bør være proaktive i kontakten med medlemmer og tillitsvalgte.

Generalsekretæren påpekte utfordringer med dagens modell som legger bosted til grunn.

Dette rammer eksempelvis Oslo kommune hvor mange medlemmer som arbeider i Oslo bor i

Viken. Vedtektenes §4 legger klare føringer for representasjon fra sektorene på landsmøtet.

Det er viktig å diskutere hva fylkesavdelingene skal gjøre dersom en ikke får tilstrekkelig

antall delegater som gjenspeiler sektorene i fylket. Fylkeslederne ba om at denne

problemstillingen legges fram for hovedstyret til avklaring. Generalsekretæren informerte om

at dette da vil bli lagt fram i hovedstyremøtet 26.01.22 og la fra følgende forslag til vedtak i

hovedstyret:

* *Delegatene til landsmøtet fordeles forholdsmessig mellom fylkesavdelingene. Fylkesavdelingene tilsvarer den til enhver tid gjeldende fylkesstruktur. Dette gjelder selv om noen fylkesavdelinger, etter vedtak i hovedstyret, har valgt å slå seg sammen til en region. Vedtektens § 4 får dermed forrang foran vedtektens § 7.*
* *Antall valgte delegater beregnes ut fra medlemstallet i den enkelte fylkesavdeling og skal være representative i forhold til antall medlemmer i sektorene stat, kommune, helse og privat.*
* *Fylkesavdelingene organiserer dermed valgene etter en sektorvis forholdsmessig fordeling.*
* *Dersom det i den enkelte fylkesavdeling, etter bred informasjon blant medlemmene i fylket, ikke fremmes tilstrekkelig med kandidater fra de respektive sektorer, inviteres fylkesavdelingen til å supplere sin delegasjon med øvrige innmeldte kandidater. Fylkesstyret bør da, etter fullmakt fra årsmøtet i fylkesavdelingen, hensynta ikke-representerte sektorer eller medlemsgrupper der dette er mulig.*

Fylkeslederne ga sin tilslutning til generalsekretærens forslag til vedtak i hovedstyret.

Generalsekretæren ba om bekreftelse på at en pilot vil være innenfor en fylkesavdeling som valgkrets. Nestleder i Rogaland viste til landsmøtets føringer og at en pilot for valg av delegater først gjennomføres i utvalgte fylkes og så evalueres. Det er viktig at også de som gjennomfører valg av delegater i tråd med gjeldende vedtekter er en del av evalueringen.

Konklusjon at en skal prøve å ha piloter innenfor dagens vedtekter.

Generalsekretær ba om tilbakemelding på hvilken prosess og ordning fylkesavdelingene ønsker for delegatvalg, hvordan sekretariatet kan bidra med informasjon, modeller, og om det eventuelt er behov for et nytt møte for å diskutere dette nærmere. Leder oppfordret i møtet til en gjennomføring av pilot og minnet om at dette også ble diskutert i forbindelse med landsmøtet 2019 samt i fylkesledernes egen arbeidsgruppe i 2020. Fylkesavdelingene ble bedt om å melde tilbake innen en uke.

**Presentasjon av arbeidet med digital strategi**

Hovedstyremedlem Gry Jordet Kibsgaard leder arbeidsgruppen for digital strategi og

orienterte om prosessen. Design-sprint benyttes som verktøy i utarbeidelsen. Organisering og framdriftsplan for arbeidet ble presentert. (Se vedlagte framdriftsplan for arbeidet.)

Leder etterlyste deltagelse fra arbeidslivsutvalget i kjerneteamet. Leder i arbeidslivsutvalget støttet dette i møtet og kommenterte at arbeidslivsutvalget gjerne deltar i arbeidet. Kibsgaard bekreftet i møtet at arbeidslivsutvalget selvfølgelig kan inngå som en del av kjerneteamet.

Fylkeslederne ble bedt om å melde inn navn på to fylkesledere som kan delta i kjerneteamet innen en uke.

**Styreopplæring for fylkesstyrer og andre organisasjonspolitiske tillitsvalgte**

Leder orienterte om at foreningen har engasjert Olav Soleng og Trond Vegard Sagen Eriksen til å gjennomføre styreopplæring med fylkesavdelingene. Disse er valgt med bakgrunn i anbefalinger fra andre foreninger som har gjennomført lignende styreopplæring. Styreopplæringen bør gjennomføres som et fysisk heldagsmøte. Det kan derfor være hensiktsmessig å planlegge gjennomføring først i mars med bakgrunn i smittevernhensyn. Uke 11 er derfor et aktuelt tidspunkt. Fylkeslederne støttet forslaget om tidspunkt.

Flere fra hvert fylkesstyre blir invitert til å delta, samt arbeidslivsutvalget. Antall deltakere landes endelig når koronasituasjonen er mer avklart.

**Eventuelt**

Leder orienterte om retningslinjene for økonomiske tildelinger til fylkesavdelingene. Disse bygger på vedtektene og retningslinjer for honorering av verv. Gjeldende retningslinjene ble vedtatt av hovedstyret i sak 63 - 2018 og at de er gjennomgått med fylkesavdelingene.

Oslo, 01.02.22

Synnøve K Bøen

referent